*APSTIPRINĀTS:*

*Ar SIA “RTU servisu aģentūra”*

*Izsoles komisijas lēmumu Nr.2 (Protokols Nr. 3-IZS/2018)*

*2018.gada 27.novembrī*

**SIA „RTU servisu aģentūra” piederošo, saimnieciskajā darbībā neizmantojamo kustamo mantu**

 **IZSOLES NOLIKUMS**

# 1. Vispārīgi jautājumi

1.1. Nolikums par SIA „RTU servisu aģentūra” (turpmāk – RTU SA) piederošo, saimnieciskajā darbībā neizmantojamo kustamo mantu (skat. pielikumu Nr.1) izsoli (turpmāk – Nolikums) paredz kārtību, kādā tiek noteikti RTU SA piederošo kustamo mantu pircēji. Nolikums ir izstrādāts pamatojoties uz “Publiskas personas mantas atsavināšanas likumu”, RTU SA nolikumu (statūtiem) un citiem Latvijas Republikas normatīvajiem aktiem.

1.2. Izsoli organizē saskaņā ar RTU SA valdes locekļu 2018.gada 27.novembra rīkojumu Nr.2018/R-169 apstiprinātā izsoles komisija sekojošā sastāvā (turpmāk – Izsoles komisija):

1.2.1. izsoles komisijas priekšsēdētājs – sabiedrības valdes loceklis Sergejs Jurins,

1.2.2. izsoles komisijas loceklis – Sabiedrības valdes loceklis Juris Iljins;

1.2.3. izsoles komisijas loceklis –Sabiedrības darbinieks Arno Pūtelis;

1.2.4. izsoles sekretārs – Sabiedrības darbinieks Inga Pētersone.

1.3. Izsoles mērķis – pārdot RTU SA piederošas, saimnieciskajā darbībā neizmantotas poligrāfijas iekārtas, kas ir aprakstītas Nolikuma Pielikumā Nr.1. Iekārtas tiks izsolītas katra atsevišķi (turpmāk – Izsoles priekšmets).

1.4. Izsoles veids – rakstiska izsole ar augšupejošu soli. Izsoles priekšmeta pircējs tiek noteikts saskaņā ar Publiskas personas mantas atsavināšanas likumu un Nolikumu.

1.5. Izsoles priekšmeta nosacītā cena un augšupejošā soļa lielums norādīts Nolikuma Pielikumā Nr. 1.

1.6. Piedalīšanās izsolē ir dalībnieka (turpmāk – Izsoles dalībnieks) brīvas gribas izpausme. Izsoles noteikumi visiem Izsoles dalībniekiem ir vienādi. Izsoles Nolikumu rakstiskā formā var saņemt **darba dienās no plkst. 9:00 līdz 12:00** RTU SA ofisā Meža ielā 1 k-1, Rīgā, 4.stāvā, 415. kabinetā, **līdz 2018.gada 19.decembrim plkst.12:00** vai elektroniskā veidā RTU SA mājās lapā www.servisuagentura.rtu.lv.

 1.7. Izsoles dalībnieki dalībai izsolē iemaksā nodrošinājumu 10 % (desmit procentu) apmērā no Izsoles priekšmetu nosacītām cenām, kas noteiktas Pielikumā Nr.1.

 Iemaksa veicama SIA „RTU servisu aģentūra” norēķinu kontā, konta Nr. LV60 UNLA 0050017271106; banka: AS „SEB, norādot maksājuma mērķi: nodrošinājums dalībai SIA “RTU servisu aģentūra” piederošās kustamās mantas izsolē Nr.2/2018. gada 20.decembrī.

1.8. Ar Izsoles priekšmetu var iepazīties **darbdienās līdz 2018.gada 19.decembrim plkst.12:00**, iepriekš piesakoties pa tālr.67089361 vai arī rakstot uz e-pastu: servisuagentura@rtu.lv.

1.9. Izsoles sākumcena ir izsoles priekšmeta nosacītā cena.

1.10. Sludinājums par izsoles norisiir publicējams RTU SA mājas lapā [www.servisuagentura.rtu.lv,](http://www.ziemelkurzemesslimnica.lv/) laikraksta ,,Latvijas Vēstnesis” 2018.gada 6. decembra laidienā un portālā www.ss.com[.](http://www.ventspils.lv/)

1.11. Sludinājumā par izsoli norāda:

1.10.1. izsolāmo mantu nosaukumus un atrašanās vietu,

1.10.2. kur un kad var iepazīties ar izsoles noteikumiem,

1.10.3. izsolāmo mantu apskates vietu un laiku,

1.10.4. pieteikumu reģistrācijas un izsoles vietu un laiku,

1.10.5. izsolāmo mantu nosacīto cenu,

1.10.6. nodrošinājuma apmēru un iemaksas kārtību,

1.10.7. izsoles veidu un samaksas kārtību.

# 2. Izsoles dalībnieki, iesniedzamie dokumenti un to izskatīšana

2.1. Par izsoles dalībnieku var kļūt jebkura tiesībspējīga fiziska vai juridiska persona (turpmāk – Pretendents), kurš **līdz 2018.gada 19.decembrim plkst.12:00**Nolikumā noteiktajā kārtībā slēgtā aploksnē ir iesniedzis šādus dokumentus:

2.1.1. aizpildītu iesniegumu (Nolikuma Pielikums Nr.2), kurā norādīta summa, par kādu Izsoles dalībnieks vēlas iegādāties Izsoles priekšmetu. Iesniegumā Izsoles dalībnieks apliecina, ka ir iepazinies ar Izsoles priekšmetu, kā arī Izsoles Nolikuma nosacījumiem;

2.1.2. Maksājuma dokumentu par dalībai izsolē nodrošinājuma samaksu Nolikumā noteiktajā apmērā un kārtībā;

2.1.3. Fiziskai personai papildus jāiesniedz personu apliecinoša dokumenta (pases vai ID kartes) kopija. Ja fizisku personu izsolē pārstāv cita persona – notariāli apliecināta pilnvara vai pilnvaras kopija

2.1.4.1. Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstīs, kur Pretendents reģistrēts, izdotas reģistrācijas apliecības kopija, kas apliecināta atbilstoši Latvijas Republikas normatīvo aktu prasībām;

2.1.4.2. Uzņēmumu reģistra izdots aktuālas izziņas oriģināls vai normatīvajos aktos noteiktajā kārtībā apliecināta izziņas kopija, kurā uzrādītas pārstāvības tiesības. Ja dokumentus paraksta Pretendenta pilnvarotā/-ās persona/-as, tad pievienojams pilnvaras oriģināls vai Pretendenta apliecināta kopija, kas apliecina personas/u tiesības parakstīt dokumentus Pretendenta vārdā;

2.1.4.3. Pretendenta apliecinājums, ka tam nav uzsākta maksātnespējas vai bankrota procedūra.

2.2. Izsoles dalībniekam, kurš dalībai izsolē pilnvarojis trešo personu, ir saistošas pilnvarnieka darbības izsolē. Izsoles dalībnieka pilnvarotās personas atsaukšana vai aizstāšana ar citu pilnvarnieku stājas spēkā brīdī, kad iesniegts attiecīgs dokuments.

2.3. Dokumenti un dokumentu kopijas jāsagatavo un jānoformē saskaņā ar Latvijas Republikas Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.

2.4. Izsoles dalībniekam visi dokumenti jāiesniedz drukātā veidā, visām lapām jābūt cauršūtām (caurauklotām) un sanumurētām.

2.5. Pretendents, kas piedalās izsolē, var iesniegt vienu piedāvājumu.

2.6. Informācija par Izsoles dalībniekiem un to skaitu ir konfidenciāla un SIA „RTU servisu aģentūra” darbiniekiem un Izsoles komisijas locekļiem nav tiesīgi šo informāciju izpaust trešajām personām.

2.7. Visi dokumenti jāiesniedz valsts valodā. Ja dokuments ir citā valodā, tad Pretendentam jāiesniedz apliecināts dokumenta tulkojums latviešu valodā. Ārvalstīs izdoti dokumenti tiek pieņemti, ja tie ir noformēti atbilstoši Latvijai saistošu starptautisko dokumentu noformēšanas noteikumiem.

2.8. Izsoles dalībnieks piedāvājumu par Izsoles priekšmetu ar Nolikumā norādītajiem dokumentiem ievieto slēgtā aploksnē, uz tās norādot: Pieteikums SIA „RTU servisu aģentūra” piederošās kustamās mantas izsolei Nr. 2/2018. Neatvērt **līdz 2018.gada 20.decembrim plkst.10.00**. Uz aploksnes norādāms Izsoles dalībnieka nosaukums, rekvizīti un kontaktinformācija.

2.9. Ja Izsoles dalībnieks (tā pārstāvis) nav izpildījis Nolikuma 2.punkta apakšpunktos noteiktās prasības, pieteikums kvalificējams kā neatbilstošs Izsoles noteikumiem, un tā dalība turpmākā Izsolē nav pieļaujama.

2.10. Izsoles komisija pieņem un izvērtē tos pieteikumus, kas iesniegti atbilstoši Nolikumam, tajā norādītajam pieteikumu iesniegšanas termiņam un kārtībai. Ja, izvērtējot piedāvājumus, tiek konstatēts, ka Izsoles dalībnieks nav iesniedzis visus nepieciešamos dokumentus vai arī iesniegtās ziņas ir nepatiesas, Izsoles dalībnieks zaudē tiesības piedalīties tālākā izsolē.

2.11. Pretendents ir tiesīgs grozīt vai atsaukt iesniegto piedāvājumu līdz piedāvājuma iesniegšanas termiņa beigām.

2.12. Grozījumus piedāvājuma dokumentos Pretendents noformē un iesniedz tādā pašā kārtībā kā piedāvājumu, slēgtā aploksnē, papildus norādei par Pretendentu norādot: ,,SIA „RTU servisu aģentūra” piederošās kustamās mantas izsolei Nr.2/2018 SIA “\_\_\_”vai \_\_\_\_\_ (fiziskās personas vārds, uzvārds) piedāvājuma grozījumi. Neatvērt līdz 2018.gada \_\_\_\_\_\_\_\_\_\_\_\_ plkst.12.00”.

# 3. Izsoles dalībnieka piedāvājuma iesniegšanas kārtība

3.1. Izsoles dalībnieki savus piedāvājumus Nolikumā noteiktajā kārtībā iesniedz pēc paziņojuma par izsoli publicēšanas RTU SA mājas lapā [www.servisuagentura.rtu.lv](http://www.ziemelkurzemesslimnica.lv/), oficiālā izdevuma ,,Latvijas Vēstnesis” 2018.gada 6.decembra laidienā un portālā www.ss.com[.](http://www.ventspils.lv/)

3.2. Izsoles dalībnieki piedāvājumus iesniedz personīgi RTU SA Biroja vadītājai Meža ielā 1 k-1, 4.stāvā, 415.kabinetā, Rīgā, **darba dienās no plkst. 9:00 līdz 12:00**, vai nosūta pa pastu uz adresi: SIA „RTU servisu aģentūra”, Meža ielā 1 k-1-415, Rīgā, LV-1048, noformējot piedāvājumu atbilstoši Nolikuma 2.punkta prasībām. Izsoles dalībnieku piedāvājumu pieņemšana tiek **pārtraukta 2018.gada 19.decembrī plkst.12:00**. Izsoles dalībnieks uzņemas risku un pats ir atbildīgs, lai pa pastu sūtītais piedāvājums tiktu saņemts RTU SA līdz šajā punktā noteiktajam termiņam.

3.3. Izsoles dalībnieku piedāvājumi tiek reģistrēti pretendentu reģistrā to saņemšanas secībā, fiksējot piedāvājuma iesniegšanas datumu un laiku.

3.4. Visi pēc Nolikuma 3.2.punktā minētā termiņa saņemtie pieteikumi, kā arī pieteikumi, kas saņemti bojāti (nav nodrošināts aploksnes veselums), netiks pieņemti un tiks nodoti (nosūtīti) atpakaļ Izsoles dalībniekam.

# 4. Izsoles norises un lēmuma pieņemšanas kārtība, pirkuma līguma slēgšana

4.1. **Izsoles sākums** – 2018.gada 20.decembrī plkst.10:00 RTU Būvniecības fakultātes pagrabstāvā, Ķīpsalas ielā 6B, Rīgā. Visu Izsoles dalībnieku piedāvājumi tiek atvērti Nolikumā noteiktajā laikā un vietā. Piedāvājumu atvēršana ir atklāta. Izsoles dalībnieki pirms izsoles iesniedz Izsoles komisijai dokumentu, kas apliecina izsoles dalībnieka pārstāvības tiesības izsolē.

4.2. Visa izsoles norise, t.i., piedāvājumu atvēršana, Izsoles dalībnieku atlase, piedāvājumu vērtēšana un lēmuma pieņemšana tiek protokolēta. Izsoli vada izsoles vadītājs, kurš iepazīstina klātesošos ar sevi un komisijas sastāvu un nosaka izsoles protokolētāju. Izsoles vadītājs nosauc Izsoles priekšmetu. Visi komisijas locekļi paraksta apliecinājumu, ka nav ieinteresēti kāda konkrēta izsoles dalībnieka uzvarā.

4.3. Izsoles dalībnieku piedāvājumus Izsoles vadītājs atver to iesniegšanas secībā.

4.4. Pēc aploksnes atvēršanas, kad izsoles vadītājs nosaucis piedāvāto cenu, visi komisijas locekļi parakstās uz piedāvājuma.

4.5. Pēc visu aplokšņu atvēršanas un piedāvājumu nolasīšanas tiek sastādīts piedāvāto cenu saraksts , atraidīti nederīgie piedāvājumi, par ko tiek veikta atzīme izsoles protokolā.

4.6. Izsoles vadītājs, ja nav nekādu šaubu, nosauc visaugstāko piedāvāto Izsoles priekšmeta pirkuma cenu un Izsoles dalībnieku, kurš piedāvājis augstāko cenu. Par to tiek veikta atzīme izsoles protokolā.

4.7. Ja izsolei iesniegti divi vai vairāki Izsoles dalībnieku piedāvājumi ar vienādu augstāko cenu, Izsoles rīkotājs turpina izsoli, pieņemot rakstiskus piedāvājumus no personām, kuras nosolījušas augstāko cenu. Pēc rakstisko piedāvājumu izskatīšanas par uzvarētāju tiek pasludināta persona, kura piedāvājusi augstāko cenu.

4.8. Ja neviens pretendents nav pārsolījis izsoles sākumcenu, kas noteikta Pielikumā Nr.1, vai piedāvājis cenu, kas zemāka par nosacīto cenu, izsole atzīstama par nenotikušu.

4.9. Ja Izsoles komisijai nepieciešams papildus laiks piedāvājumu izvērtēšanai, tā Izsoles dalībniekiem paziņo izsoles rezultātu paziņošanas laiku un vietu.

4.10. Izsoles uzvarētājam nosolītā pirkuma maksa jāsamaksā vienas nedēļas laikā no izsoles dienas. Izsoles uzvarētājam rēķins tiek sagatavots un nosūtīts elektroniski izsoles dienas laikā. Pirkuma maksa jāsamaksā RTU SA rēķinā norādītajā norēķinu kontā. Pirkuma maksā tiek ieskaitīta samaksātā nodrošinājuma summa. Nokavējot noteikto samaksas termiņu, nosolītājs zaudē iemaksāto nodrošinājumu, bet mantas izsole turpināma atbilstoši normatīvajos aktos noteiktajam.

4.11. Izsoles protokols tiek apstiprināts septiņu dienu laikā pēc Izsoles, bet Izsoles rezultāti – ne vēlāk kā 30 dienu laikā pēc pilnas samaksas par Izsoles objektu saņemšanas.

4.12. Pirkuma līgumu pēc izsoles rezultātu apstiprināšanas slēdz Izsoles uzvarētājs un SIA “RTU servisu aģentūra” saskaņā ar Pirkuma līguma projektu *-* Nolikuma Pielikums Nr.3.

4.13. Lēmums par izsoles rezultātu apstiprināšanu e-pasta vēstulē tiek paziņots visiem Izsoles dalībniekiem, kuri iesnieguši savus piedāvājumus Izsolei, un tiek publicēts RTU SA mājas lapā [www.servisuagentura.rtu.lv](http://www.ventspilspoliklinika.lv/) .

4.14. Pamatojoties uz apstiprinātajiem Izsoles rezultātiem pirkuma līgums (apstiprināts Izsoles komisijas 2018.gada 27.novembra sēdē, protokola Nr…3-IZS/2018) Izsoles uzvarētājam jāparaksta 30 (trīsdesmit) dienu laikā. Ja Izsoles uzvarētājs noteiktajā termiņā līgumu nav parakstījis, RTU SA atkārtoti uzaicina uzvarētāju noslēgt pirkuma līgumu 3 (trīs) darba dienu laikā. Ja arī pēc atkārtota uzaicinājuma Izsoles uzvarētājs līgumu nav parakstījis, tiek uzskatīts, ka uzvarētājs ir atteicies slēgt līgumu Tādā gadījumā konkrētā Izsoles priekšmeta pirkuma tiesības iegūst Izsoles dalībnieks, kurš solījis nākamo augstāko cenu. Izsoles uzvarētājam, kurš atteicies noslēgt pirkuma līgumu, viņa iemaksātā nodrošinājuma nauda netiek atmaksāta.

4.15. Par 4.14.punktā minēto gadījumu RTU SA paziņo Izsoles dalībniekam, kurš nosolījis nākamo augstāko cenu, un viņam divu nedēļu laikā no RTU SA paziņojuma saņemšanas brīža jāiesniedz RTU SA rakstveida atbilde, vai viņš piekrīt pirkt Izsoles priekšmetu par paša nosolīto augstāko cenu un jāsamaksā pirkuma maksa.

4.16. Ja noteiktajā laikā RTU SA netiek saņemta Izsoles dalībnieka, kurš nosolījis nākamo augstāko cenu, piekrišana Izsoles priekšmeta pirkšanai par paša nosolīto augstāko cenu, Izsoles dalībnieks, kurš nosolījis nākamo augstāko cenu, zaudē Izsoles priekšmeta pirkšanas tiesības, bet Izsoles komisija lemj par Izsoles atzīšanu par nenotikušu.

4.17. Izsoles priekšmets tiek nodots Izsoles dalībniekam tikai pēc pirkuma līguma noslēgšanas un nodošanas - pieņemšanas akta parakstīšanas. Pircējam ir pienākums patstāvīgi un par saviem līdzekļiem veikt Izsoles priekšmeta transportēšanu, kā arī sākot ar nākošo dienu pēc Pirkuma līguma noslēgšanas un nodošanas – pieņemšanas akta parakstīšanas segt visas turpmākās konkrētā Izsoles priekšmeta uzglabāšanas, transportēšanas un jebkādas citas izmaksas.

4.18. Izsoles priekšmets tiek izsolīts tādā tehniskā stāvoklī, kādā tas atrodas izsoles dienā un RTU SA neuzņemas garantijas saistības par Izsoles priekšmetu kvalitāti un tehnisko stāvokli pēc tā pārdošanas Izsoles uzvarētājam un pieņemšanas – nodošanas akta parakstīšanas.

4.19. Izsoles dalībniekam, kurš nenosola izvēlēto Izsoles priekšmetu, SIA „RTU servisu aģentūra” divu nedēļu laikā no izsoles dienas un dalībnieka iesnieguma saņemšanas, atmaksā tā iemaksāto nodrošinājuma naudu dalībnieka norādītajā norēķinu kontā.

# 5. Noslēguma jautājumi

5.1. Izsole uzskatāma par nenotikušu un tās rezultāti par spēkā neesošiem, ja:

5.1.1. Nolikumā noteiktajā termiņā nav saņemts neviens Izsoles dalībnieka piedāvājums vai piedāvājums ir zemāks nekā Izsoles priekšmeta nosacītā cena;

5.1.2. otrās augstākās Izsoles priekšmeta cenas nosolītājs no pirkuma līguma noslēgšanas atsakās vai Nolikumā noteiktajā kārtībā un termiņā nav veicis apmaksu par nosolīto Izsoles priekšmetu;

5.1.3. Izsoles priekšmetu nosolījis Izsoles dalībnieks, kuram nav bijušas tiesības piedalīties izsolē.

5.2. Lēmumu par Izsoles rezultātu neapstiprināšanu vai par Izsoles atzīšanu par nenotikušu pieņem RTU SA Sabiedrība.

5.3. Ja Izsoles priekšmets izsolē netiek nosolīts, tad RTU SA Sabiedrībai ir tiesības veikt atkārtotu izsoli.

5.4. Sūdzības par Izsoles komisijas lēmumiem vai tās darbību var iesniegt izskatīšanai RTU SA Sabiedrībai Meža ielā 1 k-1, Rīgā, septiņu dienu laikā pēc Izsoles. Sabiedrība izskata sūdzību septiņu darba dienu laikā un sniedz atbildi.

5.5. Pēc pirkuma līguma noslēgšanas un nodošanas akta parakstīšanas pretenzijas par izsoles gaitu vai Izsoles priekšmetu, kā arī par tā demontāžu, uzglabāšanu un transportēšanu netiek pieņemtas –visa atbildība par Izsoles priekšmetu pāriet Izsoles uzvarētājam.

5.6. Izsoles dalībnieka (vai tā pilnvarotā pārstāvja) paraksts uz Iesnieguma dalībai izsolē 2/2018 (Nolikuma Pielikums Nr.2) apliecina tā pilnīgu iepazīšanos ar šo izsoles Nolikumu, tā pielikumiem, tajā skaitā ar apstiprināto Pirkuma līguma projektu, kā arī faktu, ka tam minētie dokumenti ir pilnībā saprotami

5.7. Nolikumam ir 3 (trīs) pielikumi:

1. Pielikums Nr. 1 „Izsolāmo iekārtu saraksts ” uz 1 (vienas) lappuses,

2. Pielikums Nr. 2 „Iesniegums dalībai izsolē ar Nr.2/2018” uz 1 (vienas) lappuses,

3. Pielikums Nr.3 “ Pirkuma līguma projekts” uz 2 (divām) lappusēm.

Izsoles komisijas priekšsēdētājs –

valdes loceklis Sergejs Jurins

 Pielikums Nr.1

Izsoles Nr.2/2018 nolikumam

# Izsolāmo kustamo mantu apraksts

|  |  |  |  |  |
| --- | --- | --- | --- | --- |
| Izsoles pozīcijas numurs |  Izsoles priekšmets | Daudzums | Nosacītā cena EUR, t.sk., PVN  | Noteiktais augšupejošais solis EUR , t.sk., PVN |
| 1 | Digitālās drukas iekārta Minolta Bizhub Press C 1060 | 1 gab | 6897 | 100 |
| 2 | Giljotīna Polar Mohr 70X (2007.g.) | 1 gab | 3500 | 50 |
| 3 | Giljotīna Polar Mohr 70X naži | 2 gab | 101 | 15 |
| 4 | Bigotājs | 1 gab | 150 | 15 |
| 5 | Metāla plaukts | 1 gab | 55 | 10 |
| 6 | Giljotīna БРП-2М | 1 gab | 168 | 20 |
| 7 | Palešu rati 2,2 t | 1 gab | 58 | 10 |
| 8 | GMP laminators Dolphin G35 | 1 gab | 142 | 15 |
| 9 | Līmēšanas iekārta Duplo DB 200 | 1 gab | 266 | 20 |
| 10 | Šūšanas iekārta БНШ 6Л (1984.g) | 1 gab | 180 | 15 |
| 11 | Darba galds uz riteņiem | 1 gab | 67 | 10 |
| 12 | Bigotājs UP (1985.g.) | 1 gab | 120 | 15 |
| 13 | Laminators RENZ HT 330 P | 1 gab | 86 | 10 |
| 14 | Caurumotājs | 1 gab | 21 | 5 |
| 15 | Urbjmašīna Deda 7707 | 1 gab | 30 | 5 |
| 16 | Stieples skavotājs БШП 4 (1977.g.) | 1 gab | 150 | 15 |
| 17 | Elektriskais skavotājs RAPID 106e | 1 gab | 63 | 10 |
| 18 | Spiraļotājs Renz DTP 360 N | 1 gab | 196 | 20 |
| 19 | Spiraļotājs Bindstream M25+ | 1 gab | 56 | 10 |
| 20 | Spiraļotājs Ibico Combman | 1 gab | 26 | 5 |
| 21 | Fellowes giljotīna | 1 gab | 28 | 5 |
| 22 | Lineāls 1.4 m | 1 gab | 8 | 2 |
| 23 | Stieples skavotājs БШП 4 (1976.g.) | 1 gab | 150 | 15 |
| 24 | Plašu apstrādes iekārta Glunz & Jensen Interplater 66 | 1 gab | 118 | 15 |
| 25 | Spektrodensitometrs Konica Minolta FD 5 | 1 gab | 279 | 20 |
| 26 | Gaisa mitrinātājs Condair 3001 | 1 gab | 129 | 15 |
| 27 | Gaisa mitrinātājs Sencor SHF 2001GR | 1 gab | 13 | 2 |
| 28 | Elektriskais iekrāvējs S10, 1000 kg | 2 gab | 1376 | 50 |

 Pielikums Nr.2

Izsoles Nr. 2/2018 nolikumam

**Iesniegums dalībai izsolē Nr. 2/2018**

Rīgā, 2018.gada \_\_\_.\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds vai uzņēmuma nosaukums)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(personas kods vai uzņēmuma reģistrācijas numurs)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pretendenta banka, bankas SWIFT kods, bankas konts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pretendenta kontaktpersona un kontaktinformācija)*

Saskaņā ar SIA „RTU servisu aģentūra” piederošās saimnieciskajā darbībā neizmantotās kustamās mantas izsoles Nr.2/2018 nolikuma noteikumiem, piesaku dalību SIA „RTU servisu aģentūra” rīkotajā izsolē. Izsoles Nolikumā noteiktajā kārtībā vēlos iegādāties Izsoles priekšmetu par zemāk minēto cenu (ar norādīto augšupejošo soli):

|  |  |  |  |
| --- | --- | --- | --- |
| Izsoles pozīcijas numurs  | Izsoles priekšmets  | Izsoles sākumcena EUR, t.sk., PVN  | Izsoles dalībnieka piedāvātā summa EUR, t.sk., PVN  |
|  |   |  |   |

Apliecinu, ka esmu iepazinies un piekrītu izsoles Nolikumam, tas man ir saprotams un pieņemams.

Apliecinu, ka esmu iepazinies ar izsolē pārdodamo priekšmetu, apzinos tā kvalitāti un tehnisko stāvokli, kāds tas ir izsoles dienā.

Ja izsoles rezultātā tikšu atzīts par uzvarētāju, apņemos patstāvīgi saviem spēkiem un par saviem līdzekļiem veikt nosolītā izsoles priekšmeta – Digitālās drukas iekārtas demontāžu iekārtas faktiskajā atrašanās un uzglabāšanas vietā, kā arī patstāvīgi saviem spēkiem un par saviem līdzekļiem veikt tās transportēšanu.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ *(paraksta atšifrējums)*  *(paraksts)*

 Pielikums Nr.3

 Izsoles Nr.1/2018 nolikumam

 *Projekts*

## LĪGUMS Nr. RTUSA/2018/\_\_\_\_

 Rīgā 2018.gada \_\_.\_\_\_\_\_\_\_\_\_

**SIA „RTU servisu aģentūra”**, Vienotais reģistrācijas Nr. 40103419029, tās valdes locekļu Jura Iljina un Sergeja Jurina personā, kuri rīkojas uz statūtu pamata, tālāk tekstā - Pārdevējs, no vienas puses, un **\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_\_\_\_\_\_\_\_, kuru uz

\_\_\_\_\_\_\_\_\_\_\_\_\_\_ pamata pārstāv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālāk tekstā - Pircējs, no otras puses, abi kopā saukti – Puses, saskaņā ar digitālās drukas iekārtas 2018.gada \_\_\_\_\_\_\_\_\_ izsoles Nr.2/2018, turpmāk – izsole, rezultātiem, bez maldiem, viltus un spaidiem, vadoties no Latvijas Republikā spēkā esošajiem normatīvajiem aktiem, noslēdz līgumu, turpmāk - Līgums, izsakot to šādā redakcijā:

##  1. LĪGUMA PRIEKŠMETS

1.1. Pārdevējs pārdod un Pircējs **pērk \_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Iekārta) saskaņā ar izsoles nolikumā noteiktajiem nosacījumiem un par nosolīto cenu.

##  2. CENA UN NORĒĶINU KĀRTĪBA

2.1. Iekārta tiek pārdota par cenu, kas saskaņā ar izsoles rezultātiem noteikta \_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_ eiroun \_\_\_\_\_ centi) apmērā.

2.2. Pircējs ir samaksājis Pārdevējam pirkuma maksu pirms Līguma noslēgšanas, iemaksājot to Pārdevēja norēķinu kontā, pavisam kopā \_\_\_\_\_\_\_\_\_ EUR, tajā skaitā, Pircēja dalībai izsolē 2018.gada \_\_.\_\_\_\_\_\_\_ iemaksātais nodrošinājums EUR \_\_\_\_\_\_\_\_ (\_\_\_\_\_).

##  3. IEKĀRTAS NODOŠANA UN ĪPAŠUMA TIESĪBU PĀREJA

3.1. Iekārtas nodošanu Pircējam apliecina abpusēji parakstīts nodošanas - pieņemšanas un Pircējam ir pienākums patstāvīgi un par saviem līdzekļiem veikt Iekārtas transportēšanu, ja tas ir nepieciešams, kā arī veikt Iekārtas demontāžas darbus tās faktiskajā atrašanās un uzglabāšanas vietā.

3.2. Pircējs apņemas sākot ar nākošo dienu pēc Pirkuma līguma noslēgšanas un nodošanas - pieņemšanas akta parakstīšanas uz sava rēķina segt visas turpmākās Iekārtas uzglabāšanas, transportēšanas un jebkādas citas izmaksas.

3.3. Iekārtas īpašuma tiesības pāriet uz Pircēju pēc Līguma noslēgšanas un nodošanas - pieņemšanas

akta parakstīšanas.

##  4. ĪPAŠIE NOTEIKUMI

4.1. Iekārta tiek nodota Pircējam bez ekspluatācijas vai jebkādām cita veida garantijām no Pārdevēja puses, tādā stāvoklī, ar kādu Pircējs ir iepazinies un Pircējam nav un nebūs pretenziju par Iekārtas tiesisko statusu, tehnisko stāvokli vai citām tās īpašībām.

##  5. NOBEIGUMA NOTEIKUMI

5.1. Strīdi un domstarpības starp Pusēm, kas rodas Līguma izpildes gaitā vai izriet no Līguma, tiek risināti sarunu ceļā. Vienošanās tiek noformēta rakstiski. Gadījumā, ja vienošanās netiek panākta, strīdi tiek risināti Latvijas Republikas tiesu instancēs normatīvajos aktos noteiktajā kārtībā.

5.2. Līgums sastādīts latviešu valodā uz divām lapām, divos eksemplāros, kuriem ir vienāds

juridisks spēks.

## 6. PUŽU REKVIZĪTI UN PARAKSTI

## PĀRDEVĒJS PIRCĒJS

##  SIA „RTU servisu aģentūra” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vienotais reģ. Nr. 40103419029 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jur. adrese: Kaļķu iela 1, Rīgā, LV-1050 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Banka: AS „SEB” Konts: LV60UNLA0050017271106 Kods: UNLALV22LV   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

 ­­­